Komisijos reglamentas (EB) Nr. 95/2002
2002 m. sausio 18 d.
iš dalies keičiantis Reglamentą (EEB) Nr. 2670/81, nustatantį išsamias įgyvendinimo taisykles dėl virškvotinės cukraus produkcijos
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo [1], ypač į jo 13 straipsnio 3 dalį,
kadangi:
(1) 2001 m. birželio 28 d. Tarybos reglamente (EB) Nr. 1453/2001 įvedantį specialiąsias priemones tam tikriems Azorų salų ir Maderos žemės ūkio produktams ir panaikinančiame Reglamentą (EEB) Nr. 1600/92 (Poseima) [2], ir 2001 m. birželio 28 d. Tarybos reglamente (EB) Nr. 1454/2001, nustatančiame ypatingas priemones tam tikriems Kanarų saloms skirtiems žemės ūkio produktams ir panaikinančiame Reglamentą (EEB) Nr. 1601/92 (Poseican) [3], nustatytos naujos priemonės, skirtos sušvelninti šių regionų nuošalumo, izoliuotumo ir atokumo pasekmes.
(2) Išsamiose taisyklėse dėl ypatingų tiekimo priemonių, susijusių su Tarybos reglamentuose (EB) Nr. 1452/2001 [4], (EB) Nr. 1453/2001 ir (EB) Nr. 1454/2001 nustatytų atokiausių regionų aprūpinimu, įgyvendinimo, nustatytose Komisijos reglamentu (EB) Nr. 20/2002 [5], tarp kita ko, numatyta, ir toliau taikyti specifines priemones dėl tradicinių prekybos srautų visoje Bendrijoje, ypač susijusias su virškvotinio baltojo ir virškvotinio žaliavinio cukraus siuntomis, kaip apibrėžta Reglamento (EB) Nr. 1260/2001 13 straipsnyje. Siekiant užtikrinti vienodą šio reglamento ir Reglamento (EB) Nr. 1260/2001 taikymo laikotarpį, reikėtų tiksliai apibrėžti, kad 1981 m. rugsėjo 14 d. Komisijos reglamento (EEB) Nr. 2670/81, nustatančio išsamias įgyvendinimo taisykles dėl virškvotinės cukraus produkcijos [6], su paskutiniais pakeitimais, padarytais Reglamentu (EB) Nr. 1148/98 [7], 1 straipsnio 1a dalies nuostatos yra taikomos Reglamento (EB) Nr. 1260/2001 10 straipsnio 1 dalyje nustatytu laikotarpiu.
(3) Šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2670/81 1 straipsnio 1a dalis pakeičiama taip:
"1a. Tarybos reglamento (EB) Nr. 1260/2001 [8] 10 straipsnio 1 dalyje nurodytu laikotarpiu, nepaisant 1 dalies a, b ir d punktų, jei virškvotinis cukrus KN 1701 kodu ženklinamo baltojo cukraus pavidalu importuojamas į Kanarų salas arba Maderą arba KN 17011210 kodu ženklinamo žaliavinio cukraus pavidalu į Azorus taikant atleidimo nuo Tarybos reglamento (EB) Nr. 1453/2001 [9] 3 straipsnyje arba Tarybos reglamento 1454/2001 [10] 3 straipsnyje numatytų importo mokesčių tvarką, jis laikomas eksportuotu į trečiąją šalį, kaip apibrėžta Reglamento (EB) Nr. 1260/2001 13 straipsnio 1 dalyje, ir kilusiu toje trečiojoje šalyje tam, kad jam būtų taikoma minėta tvarka."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis taikomas nuo 2002 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. sausio 18 d.